Randy Brecker
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
Randy Brecker, amerikansk jazzmusiker, trompeter, komponist, pianist og trommeslager. Han er bror av Michael Brecker.
Han var kjent som medlem av gruppen Blood, Sweat & Tears i slutten av 1960-årene, og han akkompagnerte også flere av rockens store navn. Deretter samarbeidet han med blant andre Art Blakey og Billy Cobham, før han i 1974 startet gruppen The Brecker Brothers sammen med sin bror Michael. Den eksisterte til 1982, og ble reorganisert i 1992.Hans fine trompetspill, inspirert av Clifford Brown og Freddie Hubbard, har vært å høre i en rekke ulike sammenhenger. Utvalgte utgivelser under eget navn Live at Sweet Basil (1988)  Into the Sun (1995)  Hangin' in the City (2001)  34th N Lex (2003)  Night in Calisia (2013) Utvalgte utgivelser med The Brecker Brothers The Brecker Bros. (1975)  Back to Back (1976)  Heavy Metal Be-Bop (1978)  Return of The Brecker Brothers (1992)  Out of the Loop (1994) Les mer i Store norske leksikon jazz fusion Michael Brecker